
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 


Καθορισμός χώρου για ανέγερση Κέντρου Τγείας σε εκτός 
σχεδίου περιοχή του Γαλατά Πόρου (Ν. Αττικής) και 
καθορισμός όρων και περιορισμών δόμησης αυτού.... 

Τροποποίηση του ρυμοτομικού σχεδίου Λουτρακιού - Πε? 
ραχώρας (Ν. Κορινθίας) στον 174 κοινόχρηστο χώρο 
με τη μετατροπή τμήματός του σε χώρο για ανέγερση 
Κέντρου Υγείας και καθορισμός όρων και περιορισμών 
δόμησης αυτού.. 


1 


2 


Τροποποίηση και συμπλήρωση του από 31.1.1978 π.δ/τος 
«περί τροποποιήσεως των όρων και περιορισμών δομη- 
σεως οικοπέδων τινών του ρυμοτομικού σχεδίου της πό- 
λεως Ιωαννίνων» (Φ.Ε.Κ. 71/27.2.1978 ,τ.Δ') ως και 
χαρακτηρισμός περιοχής του ρυμοτομικού σχεδίου Ιω¬ 
αννίνων ως παραδοσιακής. 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Καθορισμός χώρου για ανέγερση Κέντρου Υγείας σε εκτός 
σχεδίου περιοχή του Γαλατά Πόρου (Ν. Αττικής) και 
καθορισμός όρων και περιορισμών δόμησης αυτου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. 1337/1983 «Επέκταση των πο- 
λεοδομικών σχεδίων, οικιστική ανάπτυξη και σχετικές ρυ¬ 
θμίσεις» (Φ.Ε.Κ. 33/Α) και ειδικότερα το άρθρο 26. 

2. Τις διατάξεις του Ν.Δ. 8/1973 «περί Γ.Ο.Κ», κα ι 
ειδικότερα τα άρθρα 32 όπως τροποποιήθηκε με το Ν.Δ· 
205/1974 (Φ.Ε.Κ. 363/Α) και 125 (παρ. 2). 

3. Την,αριθ. 518/1984 γνωμοδότηση του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 

4. Την αριθ. 822/1984 γνωμοδότηση του Συμβουλίου 
της Επικράτειας με πρόταση του Υπουργού Χωροταξίας, 
Οικισμού κάι Περιβάλλοντος, αποφασίζουμε : 


Άρθρο 1. 

Καθορίζεται χώρος για την ανέγερση Κέντρου Υγείας σε 
περιοχή που βρίσκεται εκτός του ρυμοτομικού σχεδίου της 
Κοινότητας Γαλατά Πόρου (Ν. Αττικής), όπως ο χώρος 
φαίνεται με στοιχεία ΚΜΝΛΚ στο σχετικό πρωτότυπο διά¬ 
γραμμα σε κλίμακα 1 :500, που θεωρήθηκε από τον Προϊ¬ 
στάμενο της Διεύθυνσης Πολεοδομικών Εφαρμογών με την 
αριθ. 82916/1984 πράξη του και που συνοπτικό του αντί¬ 
τυπο δημοσιεύεται με το παρόν Διάταγμα. 

Άρθρο 2. 

Οι όροι και οι περιορισμοί δόμησης του ανωτέρω Κέντρου 
Υγείας, καθορίζονται ως εξής : 

1. Οικοδομικό σύστημα το πανταχόθεν ελεύθερο. 

2. Μέγιστο ποσοστό κάλυψης τριάντα τοις εκατό (30%) 
της επιφάνειας του χώρου. 

3. Μέγιστος επιτρεπόμενος αριθμός ορόφων του κτιρίου 
δύο (2) με μέγιστο ύψος αυτού επτά και μισό (7,50) μέτρα 
προσαυξανόμενο κατά ένα και μισό (1,50) μέτρο σε περί¬ 
πτωση κατασκευής στέγης. 

4. Συντελεστής δόμησης τέσσερα δέκατα (0,4). 

5. Το ανεγερθησόμενο κτίριο πρέπει να απέχει από την 
πλευρά ΜΝ τουλάχιστον δέκα (10) μέτρα, από τις πλευρές 
ΚΜ και ΑΝ τουλάχιστον πέντε (5) μέτρα και από την ρυ¬ 
μοτομική γραμμή ΚΛ από δέκα (10) έως δέκα πέντε (15) 
μέτρα τουλάχιστον, λόγω της φοράς της ρυμοτομικής γραμ¬ 
μής. 

Άρθρο 3. 

Η ισχύς του παρόντος Διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβά?Αοντος 
αναθέτουμε την δημοσίευση και εκτέλεση του παρόντος 
Διατάγματος. 

Αθήνα, 23 Ιανουάριου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ:/. 

Ο ΥΠΟΥΡΓΟΙ ΧΩΡΟΤΑΞΙΑΣ ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

ΕΥΑΓΓΕΛΟΣ ΚΟΥΑΟΥΜΠΗΙ 

Τροποποίηση του ρυμοτομικού σχεδίου Λουτρακιού - Πε¬ 
ραχώρας (Ν. Κορινθίας) στον 174 κοινόχρηστο χώρο με 
τη μετατροπή τμήματός του σε χώρο για ανέγερση Κέν¬ 
τρου Τγείας και καθορισμός όρων και περιορισμών δόμη¬ 
σης αυτού. 

1 Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. Δ/τος «περί σχεδίων πόλεων κ.λπ». 
της 17 Ιουλίου 1923, όπως μεταγενέστερα τροποποιήθηκαν 
και συμπληρώθηκαν και ειδικότερα τα άρθρα 3, 9, 29 και /υ. 

2. Τις διατάξεις του Ν. 947/1979 «περί οικιστικών πε¬ 
ριοχών» (Φ.Ε.Κ. 169/Α) και ειδικότερα το άρθρο του 62 
(παρ. 1). 

3 Τις διατάξεις του Ν.Δ. 8/1973 «περί Γ.Ο.Κ.» όπως 
τροποποιήθηκαν με το Ν.Δ. 205/1974 {Φ.Ε.Κ. 363Α) και 
ειδικότερα τα άρθρα 34 (παρ. 1), 35 (παρ. 1) και 38. 

4. Τις διατάξεις του Ν. 1032/1980 «περί συστάσεως Υ¬ 
πουργείου Χωροταξίας, Οικισμού και Περιβάλλοντος» (Φ. 
Ε.Κ. 57/Α) και ειδικότερα τα άρθρα του 2, 3 και 7. 


5. Τις αριθ. 13/1984, 14/1984, 15/1984 και 86/1984 
πράξεις του Δημοτικού Συμβουλίου Λουτρακίου - Περα- 
χώρας (Ν. Κορινθίας) 

6. Την αριθ. 458/1984 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

7. Την αριθ. 749/1984 γνωμοδότηση του Συμβουλίου 
της Επικράτειας, με πρόταση του Υπουργού Χωροταξίας, 
Οικισμού και Περιβάλλοντος, αποφασίζουμε : 

Άρθρο 1. 

Εγκρίνεται η τροποποίηση του ρυμοτομικού σχεδίου Λου¬ 
τρακίου - Περαχώρας (Ν. Κορινθίας) στον 174 κοινόχρηστο 
χώρο που περικλείεται από τις οδούς Παυσανία, Σωκρα- 
τους, Καραϊσκάκη και Αριστοτέλους και που καθορίστηκε 
ως κοινόχρηστος χώρος με το από 24.7.1967 Β.Δ. «περί 
τροποποιήσεως και επεκτάσεως του ρυμοτομικού σχεδίου 
Λουτρακίου - Περαχώρας (Κορινθίας) και καθορισμού των 


όρων και περιορισμών δομήσεως των οικοπέδων αυτού» 
(Φ.Ε.Κ. 81/Δ/1967), με την μετατροπή τμήματος αυτού σε 
χώρο για ανέγερση Κέντρου Υγείας, όπως φαίνεται με στοι¬ 
χεία ΑΒΓΛΜΝΠΙΕΖΗΘΑ στο σχετικό πρωτότυπο διά¬ 
γραμμα σε κλίμακα 1 :500, που έχει θεωρηθεί από τον Προϊ¬ 
στάμενο της Διεύθυνσης Πολεοδομικών Εφαρμογών με την 
αριθ. 77578/1984 πράξη του και που συνοπτικό του αντί¬ 
τυπο δημοσιεύεται με το παρόν Διάταγμα. 

Άρθρο 2. 

Οι όροι και οι περιορισμοί δόμησης του παραπάνω χώρου 
Κέντρου Υγείας, καθορίζονται ως εξής : 

1. Οικοδομικό σύστημα το πανταχόθεν ελεύθερο. 

2. Μέγιστο ποσοστό κάλυψης τριάντα πέντε τοις εκατό 
(35%) της επιφανείας του χώρου. 

3. Συντελεστής δόμησης επτά δέκατα (0,7). 

4. Μέγιστος επιτρεπόμενος αριθμός ορόφων του κτιρίου 
δύο (2) με μέγιστο ύψος εννέα (9) μέτρα. 

5. Το αναγερθησόμενο κτίριο πρέπει να απέχει από τη 
ρυμοτομική γραμμή Η ΘΑ τέσσερα (4) μέτρα, από τη ρυμο¬ 
τομική γραμμή ΠΝΜ είκοσι (20) μέτρα και από τα λοιπά 
όρια του οικοπέδου τέσσερα (4) μέτρα. 

6. Απαγορεύεται κάθε περίφραξη του χώρου του Κέντρου 
Υγείας. 

Άρθρο 3. 

Η ισχύς του παρόντος Διατάγματος αρχίζει από την δη¬ 
μοσίευσή του στην Εφημερίδα της Κυβερνησεως. 

Στον Υπουργό Χωροταξίας, Οικισμού και Περιβάλλοντος, 
αναθέτουμε την δημοσίευση και εκτέλεση του παρόντος Δια¬ 
τάγματος. 

Αθήνα, 10 Δεκεμβρίου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ο ΥΠΟΥΡΓΟΙ ΧΩΡΟΤΑΞΙΑ! ΟΙΚΙΧΜΟΥ ΚΑΙ ΠΕΡΙΒΑΑΑΟΝΤΟΙ 

ΕΥΑΓΓΕΛΟ! ΚΟΥΑΟΥΜΠΗΪ 



0ΓΕΙΑ*5 ΛουΤΡ^ν:\ου 

Τροποποίηση και συμπλήρωση του από 31.1.1978 π. δ,/τος 
«περί τροποποιήσεως των όρων και περιορισμών δομή- 
σεως οικοπέδων τινών του ρυμοτομικού σχεδίου της πό- 
λεως Ιωαννίνων» (Φ.Ε.Κ. 71/27.2.1978 τ.Δ') ως και 
χαρακτηρισμός περιοχής του ρυμοτομικού σχεδίου 
Ιωαννίνων ως παραδοσιακής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του από 17.7.1923 Ν. Δ/τος «περί σχε¬ 
δίων πόλεων κ.λπ.», όπως μεταγενέστερα τροποποιήθηκαν 
και συμπληρώθηκαν και ειδικότερα το άρθρο 9. 

2. Τις διατάξεις του Ν. Δ 8/1973 «περί Γ.Ο.Κ.» και ειδι¬ 
κότερα τα άρθρα 79 (παρ. 6), όπως αντικαταστάθηκε με 
τη παράγραφο 1 του άρθρου 4 του Νόμου 622/1977 «περί 
εισπράξεως υπό του Δημοσίου Ταμείου των δια την έκδοσιν 
οικοδομικών αδειών καταβαλλομένων φόρων κ.λπ» (Φ.Ε.Κ. 

171/Α) και 80. 

3. Την αριθ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας, Οικι¬ 
σμού και Περιβάλλοντος «Κωδικοποίηση - τροποποίηση και 
συμπλήρωση συλλογικών οργάνων Γνωμοδοτικής Αποφα¬ 
σιστικής κ.λπ« (Φ.Ε.Κ. 767/Β) και ειδικότερα το άρθρο 5. 

4. Τις διατάξεις του Ν. 1032/1980 «περί συστάσεως Υ¬ 
πουργείου Χωροταξίας, Οικισμού και Περιβάλλοντος» (Φ. 
Ε.Κ. 57/Α) και ειδικότερα τα άρθρα 2, 3 και 7. 

5. Τις από 25.1.1984 και 26.9.1984 αιτιολογημένες εκ¬ 
θέσεις της Δ/νσης Παραδοσιακών Οικισμών και Περιβάλ¬ 
λοντος (Γ7). 

6. Την αριθ. 65/1984 γνωμοδότηση του Τίεντρικού Συμ¬ 
βουλίου, Χροταξίας, Οικισμού και Περιβάλλοντος. 

7. Τις αριθ. 583/1984 και 733/1984 γνωμοδοτήσεις του 
Συμβουλίου της Επικράτειας, με πρόταση του Υπουργού 
Χωροταξίας, Οικισμού και Περιβάλλοντος, αποφασίζουμε : 

Άρθρο 1. 

Τα εδάφια 1, 3, 4, 6 και 11 του άρθρου Μόνου του από 
31.1.1978 π. δ/τος αντικαθίστανται ως εξής : 

«1. Οικοδομικόν σύστημα των πτερύγων. Η Επιτροπή 
Ενασκήσεως Αρχιτεκτονικού Ελέγχου (Ε.Ε.Α.Ε.) μπορεί 
να μεταβάλλει τη θέση της οικοδομής εντός του οικοπέδου, 
εάν αυτό κριθεί απαραίτητο για λόγους διατήρησης της πα¬ 
λιάς οικοδομής, της σύνθεσης όγκων του εφαρμοσθέντος συ¬ 
στήματος δομήσεως και εν γένει της προβολής ή διατήρησης 
του παραδοσιακού χαρακτήρα του περιβάλλοντος χώρου. 
Πρός τούτο η Επιτροπή Ενασκήσεως Αρχιτεκτονικού Ε¬ 
λέγχου (Ε.Ε.Α.Ε.) μπορεί να χορηγεί προέγκριση επί υπο- 
βαλλομένων προσχεδίων». 

«3. Μέγιστον ποσοστόν καλύψεως των οικοπέδων εξή¬ 
κοντα επί τοις εκατό (60%) της επιφάνειας αυτών. Ειδικό¬ 
τερα για τα γωνιαία, διαμπερή, διαγωνιαία κ.λπ. οικόπεδα 
εμβαδού μικροτέρου των εκατό (100) τετρ. μέτρων επιτρέ¬ 
πεται η κάλυψη της επιφάνειας τους εκατό τοις εκατό (100%) 
χωρίς υπέρβαση του συντελεστή δομήσεως. 

Σε περίπτωση μεσαίων οικοπέδων εμβαδού μικροτέρου 
των εκατό (100) τετρ. μέτρων, επιβάλλεται όπως αφήσουν 
υποχρεωτική απόσταση από το οπίσθιο όριο του οικοπέδου 
ένα (1) μέτρο. 

«4. Το μέγιστο ύψος των οικοδομών μη συνυπολογιζο- 
μένης της στέγης της οποίας η κλίση δεν μπορεί να υπερβαί¬ 
νει τα σαράντα τοις εκατό (40%) ορίζεται σε επτά (7) μέτρα, 
μετρούμενο από το υψηλότερο σημείο της τομής του περι¬ 
γράμματος της κάτοψης του κτιρίου με το φυσικό ή διαμορ¬ 
φωμένο έδαφος μετά από τις απολύτως αναγκαίες εκσκαφές 
ή επιχωματώσεις. Η Επιτροπή Ενασκήσεως Αρχιτεκτο¬ 
νικού Ελέγχου (Ε.Ε.Α.Ε.) δύναται να επιφέρει μικρής έκτα¬ 


σης μεταβολές κατά την κρίση της εις το ως άνω ύψος 
εφόσον τούτο απαιτείται για την προσαρμογήν του κτιρίου 
στα πρότυπα του αμέσου περιβάλλοντος του άνευ υπερβάσεως 
του αριθμού των ορόφων». 

«6. Η σχέση· ύψους και πλάτους κάθε όψης αποτελούσης 
ίδιον επίπεδο δέον να είναι μεγαλύτερο της μονάδας ώστε να 
τονίζεται ο κατακόρυφος άξων του κτιρίου». 


«11. Οι εξώστες των οικοδομών δέον όπως μη εξικνού- 
νται καθ όλον το μήκος της προσόψεως* αλλά διατάσσονται 
κατα το δυνατό μεμονωμένα κατά κούφωμα ή ανά δύο κου¬ 
φώματα με δάπεδο ανεξάρτητα των προστεγασμάτων των 
καταστημάτων. 

Επιτρέπεται η κατασκευή εστεγασμένων εξωστών επί 
της κυρίας ή κυρίων όψεων των κτιρίων και εντός του πε¬ 
ριγράμματος αυτών εφόσον η όψη ή οι όψεις της οικοδομής 
τοποθετηθούν εσώτερον κατά στέσσερα (4) μέτρα της ρυμο¬ 
τομικής γραμμής. 

Επιτρέπεται η κατασκευή στη πρόσοψη κλειστών εξω¬ 
στών (σαχνίσι) κατά τα παραδοσιακά πρότυπα μέχρι ογ¬ 
δόντα εκατοστών (0,80) του μέτρου ύστερα από γνώμη της 
Επιτροπής Ενασκήσεως Αρχιτεκτονικού Ελέγχου (Ε.Ε. 
Α.Ε.). Ο κλειστός εξώστης δεν υπολογίζεται στον συντε¬ 
λεστή δομήσεως». 

Άρθρο 2. 

Μετά το άρθρο Μόνο του ως άνω από 31.1.1978 π.δ/τος 
προστίθεται άρθρο 2 του ήδη υπάρχοντος αριθμουμένου σε 
άρθρο 1, ως ακολούθως : 

«Άρθρο 2. 

Για την επισκευή και αποκατάσταση παλαιών κτιρίων 
αντιπροσωπευτικών της παραδοσιακής αρχιτεκτονικής (τού¬ 
του αποδεικνυουμένου με φωτογραφίες που είναι θεωρημένες 
από τον Δήμαρχο ή την Αστυνομική αρχή) κατά την κρίση 
της Επιτροπής Ενασκήσεως Αρχιτεκτονικού Ελέγχου (Ε.Ε. 
Α.Ε.), χορηγείται άδεια οικοδομικής έστω και αν οι ζητου - 
μενες να εκτελεσθούν εργασίες αντίκεινται στις διατάξεις το υ 
παρόντος δ/τος τις αναφερόμενες στο μέγιστο ποσοστό κα - 
λύψεως, μέγιστο ύψος, τον αριθμό ορόφων και τον συντελε¬ 
στή δομήσεως. Ειδικώς προκειμένου περί ερειπωμένων κτι- 
σμάτων επιτρέπεται η αναστήλωσή τους.έστω και αν οι ζη¬ 
τούμενες να εκτελεσθούν εργασίες αντίκεινται στις δι ατάξε ις 
του παρόντος Διατάγματος. Η αναστηλωση επιτρέπεται 
κατόπιν τεκμηριωμένης έρευνας η οποία αποδεικνυσει την 
ακριβή μορφή του κτίσματος». 


Άρθρο 3. 


1. Χαρακτηρίζεται ως παραδοσιακή, η περιοχή του εγκε- 
ιμένου ρυμοτομικού σχεδίου Ιωαννίνων που ^ βρίσκεται 
ιός των τειχών του Φρουρίου καθώς και μεταξύ των τει- 
»ν και των οδών Μετσόβου, Γερβασίου, Ελευθερίου Βε- 
[έλου, Χατζηκώστα, Παμβωτίδου, Μαβίλη και της Λι- 
ης, όπως φαίνεται με πορτοκαλί και πράσινο ΧΡ“9· α στ0 
ετικό πρωτότυπο διάγραμμα σε κλίμακα 1 :5000, που 
ωρήθηκε από τον Προϊστάμενο της Διεύθυνσεως Πολεοδο¬ 
μιών Εφαρμογών με την αριθ. 77590/1984 πράξη του και 
υ συνοπτικό του αντίτυπο δημοσιεύτεται με το παρόν 


2. Η παραπάνω περιοχή που χαρακτηρίζεται ως παρα- 
δοσιακή χωρίζεται σε δύο τομείς Α και Β. Ο τομέας Α ττε- 
ρΛαμβάνει την περιοχή που βρίσκεται εντός του Φρουρίου 
Ιωαννίνων, καθώς και μεταξύ των τειχών και των οδών I ιο- 
σέφ Ελιγά, Αβέρωφ, Ελευθ. Βενιζέλου, Καλλαρη, Κουντου- 
ριώτου και Πατριάρχου Ευαγγελίδη μέχρι συναντησεως αυτής 
με την πλατεία Μαβίλη. 

Ο τομέας Β περιλαμβάνει την περιοχής που βρίσκεται με¬ 
ταξύ του ορίου του τομέα Α και των οδών Μετσόβου, Ιερ- 
βασίου, Ελευθ. Βενιζέλου, Χατζηκώστα, Παμβωηδος και 
Μαβίλη, όπως οι τομείς αυτοί φαίνονται στο ίδιο διάγραμμα 
με πορτοκαλί και πράσινο χρώμα αντίστοιχα. 

3. Για τον τομέα Α ισχύουν οι όροι και περιορισμοί δο- 
μήσεώς του από 31.1.1978 π. 8/τος όπως αυτό συμπληρώ¬ 
νεται με το παρόν Διάταγμα. 


4. Για τον τομέα Β εκτός των προβλεπομένων για την 
περιοΥΤ) όρων και περιορισμών δομήσεως βάσει των β. δ/των 

του από 1.7.1948 (Φ.Ε.Κ. 184/16.7.48), του από 10.7.. 
1961 (Φ.Ε.Κ. 84Δ/29.7.61) και του από 6.11.1978 (Φ.Ε.Κ. 
572/Δ/78) π. διατάγματος, εφαρμόζονται και οι διατάξεις 
του άρθρου 2 του από 31.1.1978 π.δ/τος όπως προστέθηκε 
με το Διάταγμα αυτό. Επίσης όλες οι μελέτες ελέγχονται από 
την Επιτροπή Ενασκήσεως Αρχιτεκτονικού Ελέγχου (Ε.Ε. 
Α.Ε.). 


Άρθρο 4. 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλοντος 
αναθέτουμε τη δημοσίευση και εκτέλεση του παρόντος Δια¬ 
τάγματος. 

Αθήνα, 23 Ιανουαρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ .ΧΩΡΟΤΑΞΙΑΣ ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

ΕΥΑΓΓΕΛΟΣ ΚΟΥΛΟΥΜΠΗΕ 



I 

